ਰੂਪਕੁੰਡ
ਰੂਪਕੁੰਡ ( ਆਮ ਤੌਰ 'ਤੇ ਰਹੱਸਮਈ ਝੀਲ ਜਾਂ ਪਿੰਜਰ/ਕੰਕਾਲ ਝੀਲ ਵਜੋਂ ਜਾਣਿਆ ਜਾਂਦਾ ਹੈ) ਭਾਰਤ ਦੇ ਉੱਤਰਾਖੰਡ ਰਾਜ ਵਿੱਚ ਇੱਕ ਉੱਚਾਈ ਵਾਲੀ ਗਲੇਸ਼ੀਅਰ ਝੀਲ ਹੈ। ਇਹ ਤਿਨ ਚੋਟੀਆਂ ਜੋ ਕਿ ਤ੍ਰਿਸ਼ੂਲ ਨੁਮਾ ਹਨ ਦੇ ਵਿਚਕਾਰ ਸਥਿਤ ਹੈ। ਹਿਮਾਲਿਆ ਵਿੱਚ ਸਥਿਤ, ਝੀਲ ਦੇ ਆਲੇ-ਦੁਆਲੇ ਦਾ ਖੇਤਰ ਨਿਰਜਨ ਹੈ ਅਤੇ ਇਹ ਲਗਭਗ 5,020 ਮੀਟਰ (16,470 ਫੁੱਟ) ਦੀ ਉਚਾਈ 'ਤੇ ਹੈ। ਇਹ ਚੱਟਾਨਾਂ ਨਾਲ ਭਰੇ ਗਲੇਸ਼ੀਅਰਾਂ ਅਤੇ ਬਰਫ ਨਾਲ ਢੱਕੇ ਪਹਾੜਾਂ ਨਾਲ ਘਿਰਿਆ ਹੋਇਆ ਹੈ। ਰੂਪਕੁੰਡ ਇੱਕ ਪ੍ਰਸਿੱਧ ਟ੍ਰੈਕਿੰਗ ਸਥਾਨ ਹੈ। ਝੀਲ ਦਾ ਆਕਾਰ ਬਦਲਦਾ ਰਹਿੰਦਾ ਹੈ, ਪਰ ਇਹ ਸ਼ਾਇਦ ਹੀ ਕਦੇ ਇਸ ਦਾ ਖੇਤਰ 40 ਮੀਟਰ ਵਿਆਸ (ਖੇਤਰ ਵਿੱਚ 1000 ਤੋਂ 1500 ਵਰਗ ਮੀਟਰ) ਤੋਂ ਵੱਧ ਹੁੰਦਾ ਹੈ ਅਤੇ ਝੀਲ ਸਰਦੀਆਂ ਵਿੱਚ ਜੰਮ ਜਾਂਦੀ ਹੈ।